Max Born

Max BORN (11-an de decembro 1882, Breslau, Germanio – 5-an de januaro 1970, Göttingen) estis germana fizikisto, kiu en 1954 ricevis la Nobel-premion pri fiziko, kun la germana Walther Bothe, pro statistika priskribo de la subatomaj partikloj.

Li iĝis en 1921 profesoro pri teoria fiziko en Universitato Göttingen, Born donis tre precizan difinon de la varmokvanto, tiel li skizis matematike plej konvene la unuan teoremon de la termodinamiko.

Li kunlaboris kun Werner Heisenberg kaj kreis kun li en 1926 la unuajn leĝojn de la kvantuma teorio.

Li fuĝis en 1933 el Germanio, iĝis profesoro en la Kembriĝa Universitato kaj iĝis brita ŝtatano en 1934. Li revenis en Germanion en 1953, post sia pensiiĝo (Göttingen).

Kategorio:Nobel-premiitoj pri fiziko
Kategorio:Germanaj fizikistoj
Kategorio:Naskiĝintoj en Breslaŭo